來往如夢偈
作者：本淨
朝代：唐

paragraphs: 亦知（《景德傳燈錄》作「視生」）如在夢，睡（《景德傳燈錄》作「夢」）裏實是鬧。
忽覺萬事休，還同睡時覺（《景德傳燈錄》作「悟」）。
智者會悟夢，迷人信夢鬧。
會夢無（《景德傳燈錄》作「如」）兩般，一悟無別悟。
富貴與貧賤，更亦無別道（《景德傳燈錄》作「更無分別路」。
《祖堂集》卷三、《景德傳燈錄》卷五、《五燈會元》卷二）。